ที่ มท ๐๘16.5/วว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มกราคม ๒๕68

เรื่อง ขอความร่วมมือส่งเสริมสนับสนุนการดำเนินกิจการของสภาเด็กและเยาวชนทุกระดับ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมกิจการเด็กและเยาวชน ด่วนมาก ที่ พม 0305/59
 ลงวันที่ 3 มกราคม 2568 จำนวน 1 ฉบับ

 ด้วยกรมกิจการเด็กและเยาวชนร่วมกับหน่วยงานที่เกี่ยวข้อง เพื่อส่งเสริมสนับสนุนการจัดให้มีสภาเด็กและเยาวชนทุกระดับ และขับเคลื่อนกิจการของสภาเด็กและเยาวชน ตามพระราชบัญญัติส่งเสริม
การพัฒนาเด็กและเยาวชนแห่งชาติ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2560 ในจังหวัด
ประกอบด้วย สภาเด็กและเยาวชนตำบล สภาเด็กและเยาวชนเทศบาล สภาเด็กและเยาวชนอำเภอ
และสภาเด็กและเยาวชนจังหวัด เพื่อเป็นกลไกของเด็กและเยาวชนในการพัฒนา ป้องกัน และแก้ไขปัญหา
ของเด็ก เยาวชน ชุมชน และสังคม ซึ่งมาตรา 22 และมาตรา 24 กำหนดให้นายอำเภอเป็นที่ปรึกษา
คณะบริหารสภาเด็กและเยาวชนตำบล คณะบริหารสภาเด็กและเยาวชนเทศบาล คณะบริหารสภาเด็ก
และเยาวชนอำเภอ และมาตรา 26 กำหนดให้ผู้ว่าราชการจังหวัดเป็นที่ปรึกษาคณะบริหารสภาเด็ก
และเยาวชนจังหวัด โดยในปีงบประมาณ พ.ศ. 2568 ได้สนับสนุนงบประมาณให้แก่สภาเด็กและเยาวชนตำบล
สภาเด็กและเยาวชนเทศบาล สภาเด็กและเยาวชนอำเภอ และสภาเด็กและเยาวชนจังหวัด ภายใต้โครงการส่งเสริมความเข้มแข็งสภาเด็กและเยาวชน เพื่อให้สภาเด็กและเยาวชนได้ดำเนินกิจการตามบทบาทหน้าที่
ที่กฎหมายกำหนด และจัดกิจกรรมสร้างสรรค์ตามบริบทของพื้นที่เพื่อพัฒนาเด็กและเยาวชนตามแนวทาง
การขับเคลื่อนการดำเนินกิจการของสภาเด็กและเยาวชน ประจำปีงบประมาณ พ.ศ. 2568

กรมส่งเสริมการปกครองท้องถิ่นพิจารณาแล้วเห็นว่า เพื่อให้การขับเคลื่อนการดำเนินกิจการของสภาเด็กและเยาวชนบรรลุตามเจตนารมณ์ของพระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2560 และเป็นไปตามแนวทางการขับเคลื่อนการดำเนินกิจการสภาเด็กและเยาวชน ประจำปีงบประมาณ พ.ศ. 2568 จึงขอความร่วมมือจังหวัดดำเนินการ ดังนี้

1. ส่งเสริม สนับสนุน การดำเนินกิจการของสภาเด็กและเยาวชนตำบล สภาเด็ก
และเยาวชนเทศบาล สภาเด็กและเยาวชนอำเภอ และสภาเด็กและเยาวชนจังหวัด เพื่อเป็นกลไกของเด็ก
และเยาวชนในการพัฒนา ป้องกัน และแก้ไขปัญหาของเด็ก เยาวชน ชุมชน และสังคม

/2. แจ้งองค์การ ...

- 2 -

2. แจ้งองค์การบริหารส่วนตำบลและเทศบาล ขอความร่วมมือนายกองค์การบริหารส่วนตำบล หรือนายกเทศมนตรี แล้วแต่กรณี และปลัดองค์การบริหารส่วนตำบล หรือปลัดเทศบาล แล้วแต่กรณี
ในฐานะที่ปรึกษาคณะบริหารสภาเด็กและเยาวชนตำบล หรือคณะบริหารสภาเด็กและเยาวชนเทศบาล ดำเนินการส่งเสริม สนับสนุนและประสานงานการจัดตั้งและการดำเนินกิจการของสภาเด็กและเยาวชนตำบล หรือสภาเด็กและเยาวชนเทศบาล ตามแนวทางการขับเคลื่อนการดำเนินกิจการสภาเด็กและเยาวชน
ประจำปีงบประมาณ พ.ศ. 2568

รายละเอียดปรากฏตามสิ่งที่ส่งมาด้วย ทั้งนี้ สามารถดาวน์โหลดสิ่งที่ส่งมาด้วยตาม QR Code ที่ปรากฏท้ายหนังสือนี้

 จึงเรียนมาเพื่อโปรดพิจารณา

ขอแสดงความนับถือ

(นายสุทธิพงษ์ จุลเจริญ)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th
ผู้ประสานงาน : นางสาวชฎาธาร มะลินิล โทร. ๐91-7797856



ร. อสถ. .........................................

ผอ.กศ. ..........................................

ผอ.กง.ศน. .....................................

หน.ฝ. .............................................

จนท. .............................................

 สิ่งที่ส่งมาด้วย